Správa zo zahraničnej pracovnej cesty

1.	Účastníci ZPC:
Titul, meno a priezvisko:	Ing. Zuzana Hlaváčiková	
Pracovisko:	odbor medzinárodnej spolupráce a MO vo výskume a vývoji
sekcia vysokých škôl, vedy a výskumu
Ministerstvo školstva, vedy, výskumu a športu SR Stromová 1, 813 30 Bratislava 	
Pracovné zaradenie:	štátny radca	
Znalosť jazykov:	AJ, NJ	
2.	Zahraničná pracovná cesta:
Štát:	Švajčiarsko	
Mesto:	Ženeva	
Vykonaná v doch:	24. - 27.4.2016	
Prijímajúca organizácia:	CERN, CH – 1211 Ženeva 23, Švajčiarsko	
Účel cesty:	jarné zasadnutie výboru LHC RRB CERN	
Spôsob financovania:	náklady hradí MŠVVaŠ SR	
3.	Rámcový program pobytu:
  24.4.2016
  25.4.2016

  26.4.2016
  27.4.2016
  	11.00 hod. odchod z Bratislavy do Viedne, odlet do Ženevy, ubytovanie
účasť na plenárnom zasadnutí výboru LHC Resources Review Boards CERN
účasť na zasadnutí výboru ATLAS RRB 
účasť na zasadnutí výboru ALICE RRB
večer odlet zo Ženevy do Viedne, návrat do Bratislavy	
4.	Priebeh rokovaní

V dňoch 25. – 27. apríla 2016 sa v Ženeve konalo pravidelné jarné zasadnutie výboru LHC Resources Review Boards CERN (Rada pre revíziu zdrojov CERN). 

Dňa 25. apríla 2016 popoludní sa uskutočnilo plenárne zasadnutie výboru LHC RRB CERN, ktoré otvoril a viedol p. Eckhard Elsen, riaditeľ pre výskum CERN. Privítal všetkých prítomných zástupcov financujúcich inštitúcií členských aj nečlenských krajín CERN, dal schváliť program zasadnutia a zápis z posledného – jesenného zasadnutia výboru, ktoré sa konalo v dňoch 26. – 28. októbra 2015. Správu o situácii v CERN a o stave urýchľovača častíc LHC predniesol p. Eckhard Elsen.

V rámci agendy boli prezentované a prerokované nasledujúce správy:
 
1.	Situácia na veľkom hadrónovom urýchľovači LHC (Large Hadron Collider) a stav experimentov. Po odstávke urýchľovač pracuje pri energii 13 TeV a prebieha naberanie a analýza dát. Najdôležitejšou úlohou najbližších rokov bude potvrdenie objavu a nové štúdie Higgsovho bozónu predpovedaného Štandardným modelom elementárnych častíc a spresnenie jeho základných vlastností.
2.	Príprava Upgrade LHC experimentov fáza II. P. Eckhard Elsen prezentoval materiál – proces postupného odsúhlasenia fázy II Upgrade experimentu LHC na zasadnutiach príslušných skupín a následne na zasadnutiach RRB. V prvom kroku budú príslušné skupiny a dotknutí zástupcovia členov aj nečlenov CERN (štátov aj inštitúcií) odsúhlasovať technické detaily fázy II Upgrade LHC. Finančná matrica zatiaľ nebola predložená ani prerokovaná. Fáza II je v súčasnosti plánovaná na obdobie 2 a pol roka od začiatku r. 2023.

     Na zasadnutí výboru ATLAS RRB CERN dňa 26. apríla 2016 boli prerokované nasledujúce body:
1.	Odsúhlasenie zápisu z jesenného zasadnutia výboru ATLAS RRB CERN
2.	Stav experimentu ATLAS: zapojených spolu 180 inštitúcií v 38 krajinách, 2.900 autorov priamo sa podieľajúcich na programe, z toho 1.900 PhD., prebieha naberanie a analýza dát
3.	Finančné otázky – stav spoločného fondu financujúcich inštitúcií CERN:
                        -  rozpočet na rok 2016 – vklad SR do spoločného fondu   
                           experimentu ATLAS v CERN na údržbu a prevádzku M&O   
                           Cat. A vo výške 68.000 CHF a M&O Cat. B vo výške 4.000 CHF
                           spolu 72.000 CHF uhradený 
                                           - návrh rozpočtu na rok 2017: predpokladaný podiel SR na 
                                             spoločnom fonde na údržbu a prevádzku M&O Cat. A vo výške 
                                             70.000 CHF a M&O Cat. B vo výške 4.000 CHF (návrh bude 
                                             aktualizovaný v októbri 2016 podľa počtu autorov k septembru)                                              
         4.   Správa o stave ATLAS Upgrade: Fáza I Upgrade ATLAS - 
               finančný vklad SR na Upgrade ATLAS Tile kalorimetra – dodávku Tile kalorimetra 
               predstavuje celkovo sumu  32.000 CHF v súlade s podpísaným MoU, z toho 
               v dôsledku omeškania bude v roku 2016 uhradená suma 16.000 CHF, ďalších 
               16.000 CHF neskôr, ďalšie náklady vzniknú v rokoch 2017 a 2018 v súvislosti 
               s inštaláciou a preskúšaním Tile kalorimetra. Všetky tieto náklady budú hradené 
               z existujúceho rozpočtu experimentu ATLAS na príslušný rok.

     Dňa 27. apríla 2016 sa konalo zasadnutie výboru ALICE RRB CERN s nasledujúcim programom:      
1.	Odsúhlasenie zápisu z jesenného zasadnutia výboru ALICE RRB CERN
2.	Stav experimentu ALICE: zapojených spolu 169 inštitúcií v 42 krajinách, 1.600 členov podieľajúcich sa na programe, prebieha naberanie a analýza dát
3.	Finančné otázky – stav spoločného fondu financujúcich inštitúcií CERN:
                        - rozpočet na rok 2016 – vklad SR do spoločného fondu   
                          experimentu ALICE v CERN na údržbu a prevádzku M&O Cat. A   
                          plánovaný vo výške 105.946 CHF za 14 autorov,  z toho MŠVVaŠ 
                          SR hradí sumu vo výške 98.384 CHF za 13 autorov a M&O Cat. 
                          B vo výške spolu 18.000 CHF, vklad zatiaľ neuhradený 
                                           - návrh rozpočtu na rok 2017: plánovaný podiel SR na 
                                             spoločnom fonde na údržbu a prevádzku M&O Cat. A 
                                             predstavuje 107.089 CHF za 14 autorov (MŠVVaŠ SR platí 13 
                                             autorov), M&O Cat. B vo výške spolu 18.900 CHF (návrh bude
                                             aktualizovaný v októbri 2016 podľa počtu autorov k septembru)
Rozpočet ALICE Upgrade fáza I: podiel SR na spoločnom fonde pre Upgrade ALICE v celkovej čiastke 87.315 CHF bol v plnej výške uhradený z finančných prostriedkov experimentu ALICE ešte v roku 2015.

5.	Závery:   
1.	Zabezpečiť aj naďalej včasnú úhradu platieb na financovanie účasti slovenských tímov na experimentoch v CERN. 
Zodp.: SVT MŠVVaŠ SR
2.	Sledovať proces prípravy fázy II Upgrade experimentov LHC CERN. 
Zodp.: SVT MŠVVaŠ SR

6.	Prehľad prinesenej dokumentácie

Dokumentácia zo zasadnutia výboru LHC Resources Review Boards CERN je uložená na odbore medzinárodnej spolupráce a medzinárodných organizácií vo výskume a vývoji SVT MŠVVaŠ SR, kde je na požiadanie k dispozícii. 
7.	Prínos ZPC

           Boli prerokované a schválené správy o stave urýchľovača LHC, stave a pokroku jednotlivých experimentov na LHC v CERN a finančné správy – stav úhrady platieb do spoločného fondu jednotlivých experimentov na rok 2016 a návrhy rozpočtu na rok 2017.     

8.    Spôsob zverejnenia výsledkov ZPC, prenos získaných informácií
Správa bude zverejnená na webovej stránke MŠVVaŠ SR: www.minedu.sk.

Súhlasím so zverejnením správy na internete.

Správu vypracovala:  Ing. Zuzana Hlaváčiková 
                                    odbor medzinárodnej spolupráce a MO vo výskume a vývoji
                                    sekcia vedy a techniky MŠVVaŠ SR

Dátum:                       5. 5. 2016

Správu schválil:         Bc. PhDr. Marek Hajduk, PhD.
                                      poverený riadením sekcie  vedy a techniky MŠVVaŠ SR